《大雪用前韵五首》
宋代·裘万顷

天孙云里散支机，飞坠人间分外奇。
勾引芳尊留客醉，栽培玉粒疗民饥。
幅巾篱落寻梅处，一舸江湖钓月时。
妙处惟诗可摹写，却怜老去不工诗。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。